Fagkonsulent landbruk 50%.
Landbruksutvikler 50%

Ved virksomhetsområdet Tekniske tjenester er det ledig 50% fast stilling som fagkonsulent landbruk som vi fortrinnsvis vil kombinere med en nyopprettet 50% prosjektstilling som landbruksutvikler. Prosjektstillingen har en varighet på 3 år med mulighet for forlengelse. Fagområdet landbruk har 2,5 årsverk og ledes av en fagleder (landbrukssjef).

Hovedoppgaver fagkonsulent:

· Tilskuddsforvaltning og velferdsordninger i jordbruket.

· Kontrolloppgaver og ajourhold av landbruksrelaterte registre.
· Saksbehandling og jordbruksfaglige vurderinger i forbindelse med lovforvaltning og næringsutvikling.

Den som blir tilsatt må påregne å bli tillagt også andre oppgaver innen både jord og skog etter behov.

Hovedoppgaver landbruksutvikler:

· Motivere til økt satsing på tradisjonelt landbruk og tilleggsnæringer for å komme i forkant av utviklingen.
· Arbeide opp mot enkeltbrukere og fellestiltak for å øke verdiskapningen fra landbruket i Åmot.

· Drive faglig rådgivning og veiledning overfor brukere med investeringsplaner.

· I forbindelse med prosjektarbeidet være kommunens saksbehandler på saker opp mot BU-systemet og andre finansieringskilder.

Kvalifikasjoner:

· Relevant utdanning/høytskoleutdanning innen jordbruk.

· Det er ønskelig med landbruksøkonomisk bakgrunn og erfaring fra tilsvarende arbeid.

· Grunnleggende IT-kompetanse.

· Førerkort klasse B.

· God muntlig og skriftlig framstillingsevne.

Vi søker en person som er kontaktskapende, utadvent og serviceinnstilt, positiv og løsningsorientert, selvstendig og fleksibel.

Personlig egnethet og skikkethet for stillingen vil bli vektlagt.

Søkere som kan kombinere begge stillingene vil bli foretrukket.

Tiltredelse snarest mulig. Lønn etter avtale.

Søknad med attester og vitnemål sendes Åmot kommune, 2450 Rena, innen 5. april 2006.

Det bes om at CV vedlegges da denne benyttes som utvidet søkerliste.

For nærmere opplysninger kontakt virksomhetsleder Terje Bjørgmo, tlf. 62 43 43 10.

